Om Şanti Om (film, 2007)

"Om Şanti Om" () — rejissor Fərəh Xanın filmi.

 Məzmun 
Filmdəki hadisələr 30 il əvvəldən başlayır və 70-ci illərin Bombeyi təsvir olunur. Om Prakaş Mahica və onun dostu Pappu sənətə yeni başlayan aktyorlardır. Rejissorlar onlara deyiləcək çox sözü olmayan kiçik və epizodik rollar verirlər.  Baş qəhrəman belə hesab edir ki, onun şöhrət qazanmaq üçün möhtəşəm soyadı yoxdur. Məsələn, belə: Om Kapur! Omun anası oğlunu inandırır ki, o, nə vaxtsa böyük bir filmdə baş rol ifa edəcək...

Om Prakaş gənc kino ulduzu Şanti Priyaya aşiqdir. Filmlərdən birinin çəkilişi zamanı yanğın baş verəndə Om Şantini alovun içindən xilas edir və beləcə onlar dost olurlar. Şanti minnətdarlıq əlaməti kimi Omla görüşməyə razılıq verir. Om isə elə güman edir ki, bu görüşlər bir gün tam ciddi münasibətlərə çevriləcək. Lakin sonra Om öyrənir ki, Şanti artıq ərdədir – prodüser Mukeş Mehranın arvadıdır. Onlar uzun müddətdir ki, bu nikahı hamıdan gizlədirlər. Om təsadüfən Mukeşlə Şantinin danışığını eşidir və anlayır ki, Şanti ərindən uşaq gözləyir. Mukeşsə Şantiyə yeni filmə çəkilmək üçün hazırlaşmağını tapşırır. Axşam onlar hər  ikisi filmin yeni dekorasiyalarına baxmağa gedirlər. Lakin həmin axşam faciə ilə sona çatır. Mukeş dekorasiyalar olan pavilyonu yandırır və Şantini həmin pavilyonda qoyub qapını bağlayır. Onu xilas etməyə çalışan Om buna müvəffəq olmur və Şanti ölür. Om yaralı vəziyyətdə xəstəxanaya gətirilir. Həmin axşam böyük hind aktyoru Rac Kapurun arvadı da xəstəxanaya gətirilir. Beləliklə, eyni vaxtda həm uşaq dünyaya gəlir, həm də Om Prakaş vəfat edir.

İkinci hissə, hazırkı dövrü göstərir. Artıq 30 il keçib. Rac Kapurun oğlu Om Kapur 30 yaşını qeyd edir. İstedadlı və tanınmış aktyor Om Kapur bütün arzuolunan şeyləri əldə etmişdir. Yeganə qorxusu isə alovdandır. Getdikcə o, qəribə və ona yad olan xatirələri yadına salır. Və o, özündə Om Prakaş Mahicanı hiss etməyə başlayır. Elə bu zaman onun həyatında Mukeş Mehra peyda olur. Om məhəbbəti naminə intiqam almaq qərarına gəlir bə Mukeşi böyük aktrisa Şanti Priya haqqında film çəkməyə inandırır. Şanti roluna aktrisa seçimləri elan edilir. Bu seçimlərə Om öz dostunu və qoca anasını da cəlb edir... 
Daha sonra əsl Şantinin ruhu Mukeşin ölümünə səbəb olur. Beləcə Om intiqam almağa müvəffəq olur.

Bu filmdə komediya və faciə, melodram və mistika eyni zamanda verilir. 

 Film haqqında 


 Film 2007-ci il Bollivudunun ən uğurlu layihələrindəndir.

Filmin heyəti

Film üzərində işləyənlər

Ssenari müəllifləri : Fərəh Xan, Müştaq Şeyx, Mayur Puri
Rejissor : Fərəh Xan
Operator : V. Manikandan
Prodüserlər : Sanciv Çavla, Qauri Xan, Şahrux Xan
Bəstəkarlar : Vişal Dadlani, Şexar Ravciani

Rollarda

 Aktyor  Rol Şahrux Xan  Om Prakaş Mahica / Om Kapur Dipika Padukone  Şanti Priya / Sandi Şreyyaz Talpeyd  Pappu Cavid Şeyx  Raceş Kapur Arcun Rampal  Mukeş "Mayk" Mehra Şəhvər Əli  Şavar Uvika Çaudhari  Dolli Kiron Kher  Bela Makhica Bindu  Kamini Satiş Şah  Partho Roy Sanciv Çavla  filmin prodüseri Akşay Kumar  özü Vişal Dadlani  özü Məleykə Arora  özü Rişi Kapur  özü Subhaş Qhayi  özü Karan Cohar  özü Amitabh Baççan  özü Abhişek Baççan  özü Ritik Roşan  özü Rani Mukherci  özü Priti Zinta  özü Zayed Xan  özü Ərbaz Xan  özü Dino Morea  özü Riteş Deşmukt  özü Aftab Şivdasani  özü Rekha  özü Şabanə Əzmi  özü Kacol  özü Priyanka Çopra  özü Şilpa Şetti  özü Lara Datta  özü Vidya Balan  özü Amrita Arora  özü Cuhi Çavla  özü Saif Əli Xan  özü Sancay Datt  özü Salman Xan  özü Dharmendra  özü Citendra  özü Tuşar Kapur  özü Mithun Çakraborti  özü Karişma Kapur  özü Tabu  özü Urmila Matondkar  özü Kanqana Ranaut  özü Sunil Şetti  özü Qovinda  özü Bobbi Deol  özü Müştaq Şeyx  özü Amişa Patel  özü Diya Mirzə  özü

 Xarici keçidlər 

 Filmin rəsmi saytı (ing.)
 indiafm.com (ing.)
 Musiqili səhnələr, müsahibə, treylerlər indiafm.com saytında (video)

Kateqoriya:Hindistan filmləri
Kateqoriya:Bədii filmlər
Kateqoriya:Döyüş filmləri
Kateqoriya:Komediya filmləri
Kateqoriya:Dram filmləri
Kateqoriya:Rəngli filmlər
Kateqoriya:2007-ci ilin filmləri